**JAVNI POZIV ZA DODELITEV SREDSTEV ZA ZAGOTOVITEV PODATKOV EVIDENCE STAVBNIH ZEMLJIŠČ**

**- zastavljena vprašanja občin in izdelovalcev podatkov ESZ in odgovori nanje -**

**A DEL: Zastavljena vprašanja, vezana na upravno-pravne aktivnosti z javnim pozivom, in odgovori nanje**

|  |  |
| --- | --- |
| **A1** |  |
| Št. dokumenta: | 430-3/2025-2560-14 |
| Datum: | 26. 5. 2025 |
| Vsebina: | **LOGOTIPI IN ZAHTEVE OBVEŠČANJA IN INFORMIRANJA JAVNOSTI** |

|  |
| --- |
| **Vprašanje:**  Imam vprašanje glede Javnega poziva za dodelitev sredstev za zagotovitev podatkov evidence stavbnih zemljišč. V 18. točki poziva, kjer je govora o obveščanju javnosti ter informiranju, je navedeno, da je potrebno uporabiti logotip projekta Zeleni slovenski lokacijski okvir -SLO4D. Zanima nas, ali moramo ta logo uporabiti že pri povabilu k oddaji ponudbe, ko bomo pozvali izvajalce predvidoma v tem oz. naslednjem tednu. Kot lahko razberem, se to upošteva šele po sklenitvi pogodbe o sofinanciranju. Si pravilno razlagam? Smiselno bi tudi bilo, da zahtevan logo objavite na spletni strani, kjer je objavljen poziv, saj vaši dokumenti (vzorec končnega poročila idr. ) tega logota ne vsebujejo, da bi ga lahko skopirali. |
| **Odgovor:**  Obveščanje javnosti in informiranje se nanaša na prepoznavnost projekta Zeleni slovenski lokacijski okvir (SLO4D) in posledično na uporabo logotipa na izdelkih, ki so predmet financiranja. Na izdelkih, ki so financirani s tem javnim pozivom je potrebno uporabiti logotip projekta *Zeleni slovenski lokacijski okvir* *-* ''SLO4D''in logotip *Podnebnega sklada*.  V primeru, da je občina določene aktivnosti povezane z zagotovitvijo podatkov evidence stavbnih zemljišč že izvedla, ne bo imela opremljene dokumentacije z relevantnim logotipom, kar je logično in sprejemljivo, saj takrat k temu še niso bile zavezane oz. niso imele sklenjene pogodbe o sofinanciranju, ki jih k temu zavezuje. Velja pa, da po dodelitvi sredstev oz. sklenitvi pogodbe o sofinanciranju, vse s pogodbo opredeljene dokumente oz. izdelke, ki jih bo občina še morala pripraviti (in seveda niso nastali še pred uspešnim kandidiranjem na razpisu oz. sklenitvijo pogodbe) opremi z relevantnim logotipom.  Glede na to, da pogodba o sofinanciranju še ni podpisana, niste zavezani k uporabi relevantnega logotipa, lahko pa logotip uporabite že pred podpisom pogodbe.  Slika, ki vsebuje besede pisava, grafika, logotip, grafično oblikovanje  Vsebina, ustvarjena z umetno inteligenco, morda ni pravilna.Slika, ki vsebuje besede grafika, pisava, grafično oblikovanje, logotip  Vsebina, ustvarjena z umetno inteligenco, morda ni pravilna.Slika, ki vsebuje besede pisava, grafika, logotip, simbol  Vsebina, ustvarjena z umetno inteligenco, morda ni pravilna.Slika, ki vsebuje besede črna, tema  Vsebina, ustvarjena z umetno inteligenco, morda ni pravilna.  Logotip *SLO4D (barvni (.jpg, .png), bel in črno-bel)*  Slika, ki vsebuje besede vzorec, grafika, posnetek zaslona, barvitost  Vsebina, ustvarjena z umetno inteligenco, morda ni pravilna. Slika, ki vsebuje besede vzorec, barvitost, posnetek zaslona, grafika  Vsebina, ustvarjena z umetno inteligenco, morda ni pravilna. Slika, ki vsebuje besede grafika, grafično oblikovanje, oblikovanje, vzorec  Vsebina, ustvarjena z umetno inteligenco, morda ni pravilna. Slika, ki vsebuje besede posnetek zaslona, vzorec, oblikovanje, krog  Vsebina, ustvarjena z umetno inteligenco, morda ni pravilna.  Logotip *Podnebni sklad (barvni (.jpg, .png) in črno-bel (.jpg, .png))* |

|  |  |
| --- | --- |
| **A2** |  |
| Št. dokumenta: | 430-3/2025-2560-16 |
| Datum: | 28. 5. 2025 |
| Vsebina: | **UPAVIČENI IN NEUPRAVIČENI STROŠKI PO JAVNEM POZIVU** |

|  |
| --- |
| **Vprašanje:**  Imam vprašanje glede Javnega poziva za dodelitev sredstev za zagotovitev podatkov evidence stavbnih zemljišč.  Zanima me, če so med upravičenimi stroški po tem javnem pozivu tudi stroški, ki jih bomo občine imele s t.i. pripravljalnimi deli pred vzpostavitvijo ESZ, kot je navedeno v metodologiji. V povabilu k oddaji ponudbe smo namreč nameravala vključiti tudi ta dela, to je:   * tehnična posodobitev grafičnega prikaza namenske rabe prostora OPN: Izvede le za parcele, kjer so se spremenile meje parcel glede na ZKN iz sprejete TP OPN. * posodobitev podatkov dejanske rabe javne občinske cestne infrastrukture * priprava podatkov občinskih podrobnih prostorskih izvedbenih aktov: Pri nekaterih starejših aktih so grafične priloge poslikane in shranjene kot pdf. tako, da jih bo treba še pripraviti v ustrezni digitalni (rastrski) obliki in jih georeferencirati. * priprava podatkov lokalnih pravnih režimov.   V pozivu je navedeno stroški po pogodbi za potrebe vzpostavitve ESZ, kar po našem pomeni tudi stroške pripravljalnih del, saj brez njih ESZ ne bo možno vzpostaviti. |
| **Odgovor:**  V nadaljevanju vam podajamo odgovor povezan z upravičenimi stroški.  Upravičeni stroški so tisti, ki bodo nastali do 30. 9. 2026. V besedilu javnega poziva so upravičeni stroški navedeni v 7. poglavju. Upravičene stroške lahko združimo v naslednje skupine:   1. Pregled in dopolnitev podatkov o poseljenih zemljiščih - podatki dobljeni z masovnim zajemom in določitev dejanske rabe poseljenih zemljišč (posodobitev podatkov masovnega zajema poseljenih zemljišč; pregled in odprava neskladij, določenih v masovnem zajemu). 2. Določitev pozidanih zemljišč – izdelava predloga pozidanih zemljišč (prostorski obseg). 3. Določitev nepozidanih stavbnih zemljišč - izdelava predloga nepozidanih stavbnih zemljišč (prostorski obseg). 4. Določitev lastnosti nepozidanih stavbnih zemljišč (skeniranje in georeferenciranje občinskih podrobnih prostorskih načrtov - OPOMBA: med upravičene stroške spada skeniranje in georeferenciranje zgolj tistih občinskih podrobnih prostorskih načrtov, ki so povezani z vzpostavitvijo ESZ in so hkrati evidentirani v PIS-u); izdelava slojev komunalne opremljenosti; določitev razvojnih stopenj nepozidanim stavbnim zemljiščem). 5. Podpora, javna razgrnitev in posredovanje podatkov v ESZ na državni ravni (strokovna podpora pri verifikaciji podatkov; priprava gradiv za izvedbo javne razgrnitve; informiranje in obveščanje javnosti; izvedba javne razgrnitve; strokovna podpora pri obravnavi pripomb lastnikov; izdelava končnega predloga podatkov evidence stavbnih zemljišč; posredovanje in objava podatkov evidence stavbnih zemljišč v evidenci stavbnih zemljišč na državni ravni; najem prostorov za izvedbo javne razgrnitve, če prostori niso v lasti občine). 6. Davek na dodano vrednost (DDV).   Neupravičeni stroški so navedeni v 7. poglavju javnega poziva:   1. stroški reprezentance, nastali pri pripravi podatkov evidence stavbnih zemljišč, 2. stroški samopromocije izdelovalca-izvajalca, 3. stroški izdelave - nakupa aplikativnih komponent za potrebe priprave podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami) in 4. stroški izdelave - nakupa informacijskega sistema za vodenje podatkov evidence stavbnih zemljišč na lokalni ravni.   Glede na čas nastanka stroškov ločimo dve skupini:   * Stroški za aktivnosti povezane z vzpostavitvijo ESZ, ki so se začele in bile zaključene pred objavo javnega poziva (pripravljeno poročilo/elaborat, izdan in plačan račun), niso upravičeni stroški. * Stroški za aktivnosti povezane z vzpostavitvijo ESZ, ki so se začele pred objavo javnega poziva in se pred objavo javnega poziva še niso zaključile, se še izvajajo (poročilo/elaborat še ni pripravljeno, podatki niso pripravljeni …), so upravičeni stroški. |

|  |  |
| --- | --- |
| **A3** |  |
| Št. dokumenta: | 430-3/2025-2560-17 |
| Datum: | 29. 5. 2025 |
| Vsebina: | **PRIJAVNI OBRAZEC (IZJAVA PRIJAVITELJA O NAČINU SOFINANCIRANJA)** |

|  |
| --- |
| **Vprašanje:**  Ob izpolnjevanju obrazcev za prijavo na javni poziv za dodelitev sredstev za zagotovitev podatkov evidence stavbnih zemljišč, obrazec »Izjava prijavitelja o načinu sofinanciranja« je v točki II. navedeno, da se navedejo podatki o izvedbi projekta vzpostavitve evidence stavbnih zemljišč (opis, kdaj in kako so bili zagotovljeni podatki evidence stavbnih zemljišč ter kdaj in kako je bila vzpostavljena evidenca stavbnih zemljišč).  Ali na tem mestu občine, ki evidence stavbnih zemljišč še nimamo vzpostavljene, napišemo načrt (predstavimo projekt) vzpostavitve le-te? |
| **Odgovor:**  Iz vloge želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog.  Priporočljivo je, da kar se da natančno opišete kako načrtujete (po korakih, kaj ste že izvedli, kaj še boste izvedli, časovna komponenta projekta idr.) vzpostaviti ESZ. |

|  |  |
| --- | --- |
| **A4** |  |
| Št. dokumenta: | 430-3/2025-2560-18 |
| Datum: | 2. 6. 2025 |
| Vsebina: | **PRIJAVNI OBRAZEC (IZJAVA PRIJAVITELJA O NAČINU SOFINANCIRANJA)** |

|  |
| --- |
| **Vprašanje:**  Občina pripravlja prijavo na javni poziv za dodelitev sredstev za zagotovitev podatkov evidence stavbnih zemljišč (v nadaljevanju: ESZ).  ESZ v občini še ni vzpostavljena, zato se na obrazcu »Izjava prijavitelja o načinu sofinanciranja« navede:   * v prvi točki »Način sofinanciranja« se označi DA; * v drugi točki »Podatki o izvedbi projekta vzpostavitve evidence stavbnih zemljišč« se ne vpiše nič, ker ESZ še ni vzpostavljena, ali se v drugi točki vpiše s kakšnimi cilji namerava občina izdelati ESZ.   Zanima me, ali se druga točka obrazca izpolni ali ne, ker občina še nima ESZ. |
| **Odgovor:**  Hvala za poslana vprašanja. V nadaljevanju vam podajam odgovore:   * Pri »Način sofinanciranja« označite DA. * Kljub temu, da ESZ še nimate vzpostavljene, je potrebno da kar se da natančno opišete kako načrtujete vzpostaviti ESZ (po korakih, kaj ste že izvedli, kaj še boste izvedli, časovna komponenta projekta idr.). Iz vloge želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog. |

|  |  |
| --- | --- |
| **A5** |  |
| Št. dokumenta: | 430-3/2025-2560-19 |
| Datum: | 2. 6. 2025 |
| Vsebina 1: | **PRIJAVNI OBRAZEC (IZJAVA PRIJAVITELJA O NAČINU SOFINANCIRANJA)** |
| Vsebina 2: | **OBDOBJE UPRAVIČENIH STROŠKOV** |

|  |
| --- |
| **Vprašanje:**  Občina trenutno izvaja projekt vzpostavitve evidence stavbnih zemljišč. Podatki evidence stavbnih zemljišč za območje celotne občine še niso vzpostavljeni, zagotovitev le-teh in pričetek javne razgrnitve je načrtovan v mesecu juliju.  V zvezi s prijavo na javni poziv za dodelitev sredstev za zagotovitev podatkov evidence stavbnih zemljišč, ki ga je objavilo Ministrstvo za naravne vire in prostor v preteklem tednu, imamo dve vprašanji.   1. V izjavi prijavitelja o načinu sofinanciranja je zahtevan opis projekta vzpostavitve evidence stavbnih zemljišč, ki vsebuje opis kdaj in kako so bili zagotovljeni podatki evidence stavbnih zemljišč.  Ali se v primeru, da je odgovor I pritrdilen, v rubriki II namesto izvedenega opiše načrtovani projekt? 2. Ali se za začetni datum upravičenih stroškov smatra datum objave razpisa, t. j. 23.5. 2025? |
| **Odgovor:**   1. V izjavi prijavitelja pri »Način sofinanciranja«  označite DA. V nadaljevanju opišite projekt vzpostavitve ESZ. V primeru, da z aktivnostmi potrebnimi za vzpostavitev ESZ še niste začeli, opišite načrt kako boste ESZ vzpostavili (po korakih, kaj ste že izvedli, kaj še boste izvedli, časovna komponenta projekta idr.). Iz vloge želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog. 2. Upravičeni stroški so tisti, ki bodo nastali do 30. 9. 2026.  * Stroški za aktivnosti povezane z vzpostavitvijo ESZ, ki so se začele in bile zaključene pred objavo javnega poziva (pripravljeno poročilo/elaborat, izdan in plačan račun), niso upravičeni stroški. * Stroški za aktivnosti povezane z vzpostavitvijo ESZ, ki so se začele in še pred objavo javnega poziva niso zaključene, se še izvajajo (poročilo/elaborat še ni pripravljeno, podatki niso pripravljeni …), so upravičeni stroški. |

|  |  |
| --- | --- |
| **A6** |  |
| Št. dokumenta: | 430-3/2025-2560-20 |
| Datum: | 3. 6. 2025 |
| Vsebina: | **VSTOPNI POGOJ ZA IZBIRO ZA SOFINANCIRANJE PROJEKTA (OPN/PRO)** |

|  |
| --- |
| **Vprašanje:**  Ali je občina upravičenec do financiranja na Javnem pozivu za dodelitev sredstev za zagotovitev podatkov evidence stavbnih zemljišč, če še nima sprejetega OPN in ima samo plan? |
| **Odgovor:**  V besedilu javnega poziva je v 6. poglavju določeno kdo so upravičenci do sofinancira (t.i. vstopni pogoj): *Upravičenec do financiranja je občina, ki se prijavi na ta javni poziv ter izpolnjuje pogoje predpisane s tem javnim pozivom. Upravičene so tiste občine, ki imajo sprejet občinski prostorski načrt (OPN) ali prostorski red občine (PRO).*  V primeru, da bo občina OPN sprejela do skrajnega roka za oddajo vloge in da bo vlogo na javni poziv oddala pravočasno ter ob spoštovanju ostalih določil javnega poziva, bo občina upravičena do sofinanciranja. |

|  |  |
| --- | --- |
| **A7** |  |
| Št. dokumenta: | 430-3/2025-2560-24 |
| Datum: | 10. 6. 2025 |
| Vsebina: | **IZBIRA ZUNANJEGA IZVAJALCA PRED/PO PRIJAVI NA JAVNI POZIV** |

|  |
| --- |
| **Vprašanje:**  Dovolite vprašanje v zvezi z Javnim pozivom za dodelitev sredstev za zagotovitev podatkov evidence stavbnih zemljišč, in sicer: smo v fazi izbora izvajalca in nas zanima ali naj/lahko vlogo na predmetni javni poziv oddamo pred podpisom pogodbe z izvajalcem? |
| **Odgovor:**  Oddaja vloge na javni poziv in kasneje obravnava vloge, ni pogojena s tem, da mora občina že imeti sklenjeno pogodbo z izvajalce. Priporočamo, da vlogo oddate tudi če še nimate izbranega izvajalca oziroma še nimate podpisane pogodbe z izvajalcem. V vlogi opišite projekt vzpostavitve ESZ. V primeru, da z aktivnostmi potrebnimi za vzpostavitev ESZ še niste začeli, še nimate pogodbe z izvajalcem, opišite načrt kako boste ESZ vzpostavili (po korakih, kaj ste že izvedli, kaj še boste izvedli, časovna komponenta projekta idr.). Iz vloge namreč želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog. |

|  |  |
| --- | --- |
| **A8** |  |
| Št. dokumenta: | 430-3/2025-2560-25 |
| Datum: | 16. 6. 2025 |
| Vsebina: | **PRIJAVNI OBRAZEC (VZOREC POGODBE O SOFINANCIRANJU)** |

|  |
| --- |
| **Vprašanje:**  Pripravljamo vlogo za razpis ESZ (št. Zadeve 430-3/2025-2560), zato nas zanima sledeče; kaj v obrazcu VZOREC POGODBE O SOFINANCIRANJU, ki ga pošljemo z vlogo, izpolnimo mi (predvidevamo, da podatke na začetku in koncu pogodbe)  in ali ostale vmesne prazne alineje označene z: \_\_\_\_\_\_\_\_, pustimo prazne? |
| **Odgovor:**  V nadaljevanju vam podajamo pojasnilo glede izpolnjevanja vloge oz. izjave prijavitelja o načinu sofinanciranja in odgovore na vaša vprašanja in dileme:  1. Izjava prijavitelja o načinu sofinanciranja:  V izjavi prijavitelja pri »Način sofinanciranja«  označite DA. V nadaljevanju opišite projekt vzpostavitve ESZ. V primeru, da z aktivnostmi potrebnimi za vzpostavitev ESZ še niste začeli, opišite načrt kako boste ESZ vzpostavili (po korakih, kaj ste že izvedli, kaj še boste izvedli, časovna komponenta projekta idr.). Iz vloge želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog.  2. Vzorec pogodbe o sofinanciranju:  Vzorec pogodbe izpolnite s podatki, ki se nanašajo na upravičenca. Ostale potrebne podatke v pogodbi kot je maksimalna vrednost sofinanciranja, številka odločbe, številka in datum objave javnega poziva v uradnem listu idr. bomo izpolni pri pripravi zadnje verzije pogodbe za podpis. Na zadnji strani pogodbe prav tako izpolnite podatke o upravičencu. Priporočljivo je, da pogodbo žigosate in parafirate, ni pa potrebno.  Vzorec pogodbe, vključno z ostalo dokumentacijo, oddate v fizični obliki in priporočljivo tudi (ni pa nujno) elektronski obliki na elektronskem nosilcu (skenogram in .docx).  Pogodbo bo pred podpisovanjem potrebno ustrezno dopolniti še z nekaj podatki sofinancerja. |

|  |  |
| --- | --- |
| **A9** |  |
| Št. dokumenta: | 430-3/2025-2560-26 |
| Datum: | 17. 6. 2025 |
| Vsebina 1: | **PRIJAVNI OBRAZEC (IZJAVA PRIJAVITELJA O NAČINU SOFINANCIRANJA)** |
| Vsebina 2: | **PRIJAVNI OBRAZEC (VZOREC POGODBE O SOFINANCIRANJU)** |

|  |
| --- |
| **Vprašanje:**  Nujno bi rabil informacijo glede izpolnitve potrebna dokumentacije vezane na omenjen razpis (prvi rok za oddajo 19.6.2025) – vprašanja so pisana z velikimi črkami, za lažje branje.  • Podatki o prijavitelju -VSE RAZUMLJIVO,  • Izjava prijavitelja o načinu sofinanciranja, - DEJANSKO NA DAN POTEKA NIMAMO PODATKOV, TOREJ OBKROŽIMO »NE«, IN POTEM PUSTIMO PRAZNO RUBRIKO OPIS PROJEKTA, KER ŠE NI BIL IZVEDEN  • Izjava prijavitelja o izpolnjevanju in sprejemanju razpisnih pogojev, -VSE RAZUMLJIVO,  • Vzorec pogodbe o sofinanciranju –   1. IZPOLNIMO PODATKE O PRIJAVITELJU, PARAFIRAMO (VSE STRANI POGODBE)« 2. ALI MORAMO IZPOLNITI 1 ALI 2 IZVODA? 3. ALI V TEKSTU IZPOLNIMO PODATKE OBJAVE V URADNEM LISTU ŠT. IN DATUM OBJAVE – NA VEČ MESTIH V POGODBI, ALI PUSTIMO PRAZNO? 4. ALI PUSTIMO PRAZNO RUBRIKO/ČRTICO S PODATKI O ODLOČBI IN DATUMU ISTE (SAJ JE ŠE NIMAMO)? 5. BREZ IZPOLNJEVANJA TUDI VREDNOST POGODBE,KJER SE DODELI VSOTA SOFINANCIRANJA, ALI? 6. NA ZADNJI STRANI VPIŠEMO LE ŠE PODATKE UPRAVIČENCA, ODGOVORNE OSEBE/ZASTOPNIKA, FUNKCIJO IN PODPIS TER PEČAT   Prosim za vaše komentarje in že vnaprej hvala za razumevanje in vaš hiter odziv (na voljo sem tudi po telefonu)! |
| **Odgovor:**  V nadaljevanju vam podajamo odgovore na vaša vprašanja in dileme:   1. Izjava prijavitelja o načinu sofinanciranja: V izjavi prijavitelja pri »Način sofinanciranja«  označite DA. V nadaljevanju opišite projekt vzpostavitve ESZ. V primeru, da z aktivnostmi potrebnimi za vzpostavitev ESZ še niste začeli, opišite načrt kako boste ESZ vzpostavili (po korakih, kaj ste že izvedli, kaj še boste izvedli, časovna komponenta projekta idr.). Iz vloge želimo dobiti informacijo o tem kako poteka projekt vzpostavitve ESZ oziramo kako občine načrtujete vzpostavitev ESZ. Ta informacija nam je pomembna pri pregledu in ocenjevanju vlog. 2. Vzorec pogodbe o sofinanciranju:  * IZPOLNIMO PODATKE O PRIJAVITELJU, PARAFIRAMO (VSE STRANI POGODBE)   Vzorec pogodbe izpolnite s podatki, ki se nanašajo na upravičenca. Vzorec pogodbe, vključno z ostalo dokumentacijo, oddate v fizični obliki (priporočljivo je, da je pogodba parfirana) in elektronski obliki (na elektronskem nosilcu). Pogodbo bo pred podpisovanjem potrebno ustrezno dopolniti še z nekaj podatki sofinancerja.   * ALI MORAMO IZPOLNITI 1 ALI 2 IZVODA?   Dovolj je en izvod.   * ALI V TEKSTU IZPOLNIMO PODATKE OBJAVE V URADNEM LISTU ŠT. IN DATUM OBJAVE – NA VEČ MESTIH V POGODBI, ALI PUSTIMO PRAZNO?   Ni pa potrebno.   * ALI PUSTIMO PRAZNO RUBRIKO/ČRTICO S PODATKI O ODLOČBI IN DATUMU ISTE (SAJ JE ŠE NIMAMO)?   Da. Odločbo o izbiri dobite po odpiranju in izvedenem ocenjevanju.   * BREZ IZPOLNJEVANJA TUDI VREDNOST POGODBE,KJER SE DODELI VSOTA SOFINANCIRANJA, ALI?   Vrednost pogodbe ni potrebno vpisovati. V sklopu priprave pogodbe za podpis, bo vnešen maksimalen znesek sofinanciranja do katerega je občina upravičena.   * NA ZADNJI STRANI VPIŠEMO LE ŠE PODATKE UPRAVIČENCA, ODGOVORNE OSEBE/ZASTOPNIKA, FUNKCIJO IN PODPIS TER PEČAT   Da. Pečat je priporočljiv, ni pa potreben. |

**B DEL: Zastavljena vprašanja, vezana na vzpostavitev ESZ in razvojne stopnje nepozidanih stavbnih zemljišč, in odgovori nanje**

|  |  |
| --- | --- |
| **B1** |  |
| Št. dokumenta: | 430-3/2025-2560-21 |
| Datum: | 5. 6. 2025 |

|  |
| --- |
| **Vprašanje:**  Pri izdelavi predloga evidence stavbnih zemljišč imamo nekaj vprašanj in bi prosila za usmeritve:  1.     Ali za pričetek javne razgrnitve predloga evidence stavbnih zemljišč zadošča, da so postopki sprememb podatkov o cestah v teku in da je oddan elaborat sprememb dejanske rabe javne cestne infrastrukture in sprememb katastra GI?    V skladu z metodologijo za vzpostavitev ESZ občina posodobi dejansko rabo občinske javne cestne infrastrukture na novo stanje katastra nepremičnin in v kolikor ugotovi, da je os ceste po podatkih katastra GI neustrezna izvede tudi postopek spremembe podatkov o cestah v katastru GI ter postopek spremembe Odloka o kategorizaciji občinskih cest.    Uskladitev poseljenih zemljišč z dejansko rabo javne cestne infrastrukture se izvaja tekom izdelave predloga pozidanih in nepozidanih zemljišč. Smiselno je, da se elaborat sprememb dejanske rabe občinskih cest odda šele, ko je izdelava predloga evidence stavbnih zemljišč zaključena. Upoštevajoč oddani elaborat so poseljena zemljišča v predlogu ESZ usklajena z dejansko rabo občinske javne cestne infrastrukture.      2.     Odstopanje med primarnimi in sekundarnimi viri podatkov ter evidentiranje neskladij in enot nepozidanih stavbnih zemljišč.    Kataster nepremičnin, ki je vir za izdelavo ESZ in izvedbo postopka tehnične posodobitve občinskega prostorskega načrta, običajno ni isti. Datum vira se lahko v praksi razlikuje od nekaj mesecev do nekaj let, zato v nekaterih primerih meja EUP/PNRP ni skladna z mejo parcele (pripadajočega zemljišča). Primarni vir za posodobitev meje pripadajočega zemljišča je skladno z metodologijo za masovni zajem kataster nepremičnin. Pri tem prihaja do primerov, ko na eni strani pripadajoča zemljišča (določena po parcelni meji) neznatno segajo preko meje stavbnega zemljišča (potencialno neskladje z ONRP) oziroma ne segajo do meje stavbnega zemljišča (potencialno nepozidano stavbno zemljišče).    V metodologiji za vzpostavitev evidence stavbnih zemljišč z dne 9. 4. 2024 je na str. 49 navedeno, da se neskladje z osnovno namensko rabo pripiše vsem PZ, ki v znatnem obsegu segajo preko na ne-stavbno osnovno NRP. V metodologiji za masovni zajem (Tehnična dokumentacija 2.0 z dne 19.4.2019, poglavje 6.3) je navedeno, da se neskladje med primarnimi ali sekundarnimi viri podatkov in dejanskim stanjem v naravi smatra, če je položajno odstopanje večje od 2,5 m in je površina neskladja večja od 25 m2.    Ali se torej za »znatno« neskladje z osnovno NRP smatra kriterij minimalnega odstopanja 2,5 m in 25 m2? Ali velja enak kriterij tudi za enote nepozidanega zemljišča?    3.      Ali se območja obveznosti sprejema načrta celovitega komunalnega opremljanja obravnavajo kot podrobno prostorsko načrtovano območje?    Občinski prostorski načrt Občine Idrija (Uradni list RS 100/2022) v 47. členu določa, da je na določenih enotah urejanja prostora oz. podenotah obvezna izdelava celovitega komunalnega opremljanja (v nadaljevanju CKU).    CKU je območje celovitega komunalnega urejanja, ki je predvideno na površinah, na katerih OPN sicer ne določa, da je izdelava OPPN obvezna, vendar zahteva skupne ureditve. Pred izdajo gradbenega dovoljenja je treba zagotoviti načrt celovitega komunalnega opremljanja, ki ga na predlog občinske službe potrdi občinski svet. Če se za območja CKU ne izdela načrta celovitega komunalnega opremljanja, se zanje izdela OPPN.    Ali se območja obveznosti izdelave načrta celovitega komunalnega opremljanja smatrajo za podrobno prostorsko načrtovana območja? Ali se razvojne stopnje na teh območjih določajo v skladu z merili za podrobno prostorsko načrtovana območja kot jih določata Pravilnik o razvojnih stopnjah in Pravilnik o komunalni opremljenosti? |
| **Odgovor:**  Hvala za poslana vprašanja. V nadaljevanju vam podajamo odgovore:  1. vprašanje:  Za pričetek javne razgrnitve predloga evidence stavbnih zemljišč ne zadošča, da so postopki sprememb podatkov o javni cestni in javni železniški infrastrukturi v teku oz. da je zgolj oddan elaborat sprememb dejanske rabe javne cestne infrastrukture in sprememb katastra GI. Uskladitev poseljenih zemljišč se izvede z veljavnimi podatki o javni cestni in javni železniški infrastrukturi iz matične evidence dejanske rabe zemljišč javne cestne in javne železniške infrastrukture. Ko so podatki o spremembah javne cestne in javne železniške infrastrukture evidentirani v matični evidenci, se posledično v roku kot ga določa ZUreP-3 v 268. členu, izvedejo tudi spremembe v evidenci stavbnih zemljišč.  2. vprašanje:  Občina je pristojna za zagotovitev in vzdrževanje podatkov ter vzpostavitev evidence stavbnih zemljišč (pravna podlaga ZUreP-3: 267. člen – definiranje ESZ; 324. člen – postopek vzpostavitve ESZ; 268. in 269. člen – vzdrževanje ESZ). Zakonodajna določila dopolnjujejo Pravilnik o metodologiji za masovni zajem poseljenih zemljišč, Pravilnik o merilih za določitev komunalno opremljenega nepozidanega stavbnega zemljišča in Pravilnik o razvojnih stopnjah nepozidanih stavbnih zemljišč. Za lažje izvajanje zakonodajnih določil je ministrstvo pripravilo priporočila, ki bodo skupaj z metodologijo za vzpostavitev in vzdrževanje ESZ občinam v pomoč pri pripravi podatkov in vzpostavitvi ESZ. Občina mora upoštevati zakonodajna določila ter ustrezno upoštevati določila iz priporočil in metodologij ter jih ustrezno uporabiti tudi pri drugih aktivnostih potrebnih za vzpostavitev ESZ.  Pomembno je, da občina pri zagotovitvi podatkov in vzpostavitvi ESZ zasleduje namen evidence, tj. ESZ predstavlja osnovno izhodišče za ugotavljanje stanja v prostoru, razmejitev pozidanih in nepozidanih stavbnih zemljišč, načrtovanje komunalne opreme, urejanje stavbnih zemljišč (lastniška in parcelna sanacija zemljišč) ter za pripravo prostorskih aktov.  3. vprašanje:  Navedena območja (območja t.i. načrta celovitega komunalnega opremljanja) se ne štejejo med podrobno načrtovana območja. Skladno s 5. točko 2. člena Pravilnika o razvojnih stopnjah nepozidanih stavbnih zemljišč, so podrobno načrtovana območja tista območja, za katera je bil sprejet OPPN ali DPN oziroma starejši prostorski izvedbeni akti OLN ZN, LN, UrN, DLN, ki še vedno veljajo. |